1338.

Godina **1338** (MCCCXXXVIII) bila je redovna godina koja počinje u četvrtak (1. januar/siječnja po julijanskom kalendaru).

## Događaji
### Januar/Siječanj &ndash; Mart/Ožujak

* 3. 1. - Joanikije II, raniji logotet, tj. glavni administrator na Dušanovom dvoru, izabran je za srpskog arhiepiskopa (prvi patrijarh 1346-54).
* 17. 1. - Na molbu ugarskog kralja Karla Roberta, papa Benedikt XII. poziva Ugarsku na križarsku vojnu protiv "razkolnika" (Srbije).
** Ugarski biskupi se ove godine žalili papi na kralja jer je "po svojim kraljevskim ljudima okupirao gradove, varoši i zamke izpražnjene nadbiskupije koločko-bačke", ovaj se opravdava "da je on to učinio 'na obranu granica kraljevstva Ungarije, da ne bi razkolnički kralj srbski pokušao te varoši osvojiti'"  Također se žale da ih sili na ratnu službu i poziva pred svjetovne sudove. Kralj uzima i dodatne daće od biskupa, pridržava blago pokojnih i oteže sa imenovanjem da bi koristio dohodak.
* 1. 3. - Ugovor kralja Karla Roberta sa češkim kraljevićem markgrofom Karlom o zaruci njihove djece, Ljudevita i Margarete; kao i o eventualnoj pomoći Ljudevitu za poljsku krunu i za češka prava u Šleskoj.
* 7. 3. - Kralj Karlo Robert šalje pismo Trogiru: uvjeren je u vjernost grada, poziva ga da ne pruža pomoć kraljevim odmjetnicima. Prije ovoga, knez Gregorije Kurjaković se obraćao kralju za pomoć protiv kneza Nelipića, isto čine i bribirski knezovi.
* mart - Višegradski savez Ugarske, Poljske i Galicije-Volinije. Vladar ove poslednje, Jurij II Boleslav, nudi nasledstvo poljskom kralju Kazimiru III (kada bude ubijen 1340, doći če do višedecenijskih ratova za nasledstvo).
* 24. 3. - Stogodišnji rat: Francuzi započinju kampanju pomorskog uznemiravanja Engleske, spalili su Portsmouth. a zatim je napadnut otok Jersey. Obalska naselja žure da se utvrde, ne žele slati sredstva kralju Edwardu III, čija je finansijska kriza time pogoršana.

### April/Travanj &ndash; Jun/Lipanj

### Jul/Srpanj &ndash; Septembar/Rujan
* 16. 7. - Deklaracija iz Rhensa, *Kurverein*: šest izbornih kneževa odlučuje da car to postaje izborom, i bez papine potvrde - podrška Ludwigu IV. 
* 17. 8. - U Klisu je sklopljen brak Vladislava Kotromanića, brata bana Stjepana, i Jelene Šubić, sestre Mladena III. - uskoro dobijaju sina Tvrtka.
* 5. 9. - Stogodišnji rat: Engleski kralj Edward III prisustvuje carskom saboru u Koblenzu, car ga imenuje za vikara Svetog rimskog carstva. Francuzi u ovo vreme opsedaju gaskonjske tvrđave.
* septembar - Pohod ugarskog kralja Karla Roberta u Srbiju; 22. septembra izdaje povelju "u Kučevu blizu rijeke Obnice" (zapadno od Valjeva).
** Rat se nastavlja i sledeće godine, moguće je da su Srbi prelazili Savu i ratovali i u Sremu.
* septembar - Franko-italijanska flota zauzima otoke Guernsey i Sark.
* 23. 9. - Pomorska bitka kod Arnemuidena, ispred Zeelanda: Francuzi zarobili pet engleskih koga sa vunom. Jedan engleski brod je bio naoružan topovima, tako da je ovo prva evropska pomorska bitka sa artiljerijom.

### Oktobar/Listopad &ndash; Decembar/Prosinac
* 5. 10. - Stogodišnji rat: Southampton je uništen nakon iskrcavanja francuske flote.

### Kroz godinu
* Vojska Stjepana Kotromanića, na čelu sa županom Ostojom i Bogdanom Grdoševićem, nalazi se  pod Klisom, "da ga brani od Nelipića ili da mu ga otme". Trogirski biskup zabranjuje svojim parohijanima opštenje sa Bosancima, građani, međutim, pozdravljaju bosansku vojsku u prolazu.
* Osmanlije na Bosforu: zauzeli su Skutárion/Üsküdar (ili Hajdar Pašu).
* 1338-39 - Jedno trgovačko naselje blizu jezera Issyk-Kul u današnjem Kirgistanu je pogođeno kugom - radi se o izvoru soja koji će 1347. stići do mediteranskih zemalja i zatim izazvati Crnu smrt u Evropi.
* Ashikaga Takauji je i zvanično šogun Japana (faktički 1336-1358). Ašikaga šogunat, tj. period Muromači japanske istorije traje do 1573; period do 1392 je period Nanboku-chō, Severnog i južnog dvora.

## Rođenja

* 21. 1. - Charles V Mudri, kralj Francuske († 1380)
* 5. 10. - Aleksije III Veliki Komnin, trapezuntski car († 1390)
*  Tvrtko I Kotromanić, prvi kralj Bosne († 1391)

## Smrti

* 24. 4. - Teodor I. od Montferrata, markiz (* ca. 1290)
* 22. 8. - Vilim II., vojvoda Atene (* 1312)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)
* Ćorović, Historija Bosne I